Podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov

Príloha č. 1 súťažných podkladov

Opis predmetu zákazky

**Opis predmetu zákazky a špecifikácia predmetu zákazky**

Predmetom zákazky je generálna oprava reduktora typu VR-14 výrobné č. 1040142213143 na vrtuľník Mi-171, s medziopravárenským resursom 2000 letových hodín a dobou používania 10 rokov, podľa aktuálnej dokumentácie výrobcu na generálnu opravu.

Reduktor VR-14, výr. č. 1040142213143 vyrobený dňa 23.07.2002, dátum prvej generálnej opravy bol vykonaný dňa 31.03.2015 s medziopravárenským rezurzom 1000 hod. a s dobou používania do 31.03.2025. Od začiatku prevádzky reduktor odpracoval celkovo 3271,36 letových hodín. Od generálnej opravy doteraz odpracoval 1119,19 letových hodín, kedy došlo k vnútornému poškodeniu reduktora VR-14 a následne jeho zablokovaniu.

Zhotoviteľ prevezme reduktor na opravu od Leteckého útvaru MV SR, umiestneného na Letisku M. R. Štefánika, 823 03 Bratislava a na rovnaké miesto dopraví reduktor po uskutočnení opravy. Náklady na dopravu idú na účet zhotoviteľa.

Ďalšie požiadavky:

a) Po vykonaní Generálnej opravy musí uchádzač dodať osvedčenie o uvoľnení do prevádzky a doklady o vykonanej Generálnej oprave reduktora VR-14 na vrtuľník Mi -171 potvrdené technikom údržby lietadiel, ktorý musí byť držiteľom preukazu spôsobilosti vydaným podľa Nariadenie komisie (EÚ) č. 1321/2014 , (príloha III bod 66.A.20.).

b) Uchádzač pri uskutočňovaní opravy musí zdokumentovať príčinu poškodenia reduktora VR-14.